স্থাপিত

স্থাপিত (দেবনাগরী: स्थापित) হলো নেপালের কাঠমান্ডু উপত্যকার নেওয়া জাতির অন্তর্ভুক্ত একটি গোত্র। স্থাপিতরা উরায় বর্ণভুক্ত। তুলাধর, কংসকার, তাম্রকার, বনিয়া, সিঁদুরকার, সেলালিক কাষ্ঠকার ইত্যাদি বংশ স্থাপিতদের অন্তর্গত। Page 110. স্থাপিতদের প্রধান ধর্ম নেওয়ার বৌদ্ধ এবং মাতৃভাষা হলো নেপাল ভাষা।

কাঠমান্ডুর থায়মারু, ভিন্ধিয়া, মাখান এবং লগন হলো স্থাপিতদের পরম্পরাগত বাসস্থান। এর মধ্যে মাখানে সর্বোচ্চ সংখ্যায় স্থাপিত বসবাস করে।Sthapit, Rajendra and Sthapit, Anil (eds.) (2012). Souvenir. Kathmandu: Sthapit Society. Pages 43-52.Tuladhar, Suman Kamal (coordinator) (2012). Udaaya Research. Kathmandu: Udaaya Samaj. Page 15.

 পরম্পরাগত পেশা 
সংস্কৃত ভাষায় স্থাপিত শব্দের অর্থ "প্রতিষ্ঠিত"। আবহমান ধারা কর্মবিভক্তি অনুসারে তাদের পরম্পরাগত কাজ হলো কাঠের কাজ, স্থাপত্য নির্মাণ এবং প্রকৌশল। স্থাপিতরা দক্ষ কারিগর হওয়ার দরুণ বিভিন্ন নকশা, প্রাসাদ, ঘরবাড়ি ও মন্দির নির্মাণ এবং যন্ত্রকলার সাথে যুক্ত ছিলেন।

উল্লেখযোগ্য ব্যক্তিদের মধ্যে জোগবীর স্থাপিত (বিকল্প নাম: জোগলাল স্থাপিত, ভজুমান) ১৮৮৬ খ্রিষ্টাব্দের শাহ শাসনামলে কাঠমান্ডুর প্রাসাদ নারায়ণহিতি নির্মাণকারী স্থপতি ছিলেন। এছাড়াও তিনি ১৯২১ খ্রিষ্টাব্দে সমাপ্ত স্বয়ম্ভূনাথ স্তূপের সংস্কার কাজেরও প্রধান স্থপতি ছিলেন।Shakya, Hem Raj. (2004) Sri Svayambhu Mahacaitya. Kathmandu: Svayambhu Vikash Mandala. . Pages 315-319.

 সংস্কৃতি 
অন্যান্য নেওয়ার বৌদ্ধদের মতো স্থাপিতরাও স্বয়ম্ভূতে দৈনিক তীর্থযাত্রার মাধ্যমে এবং গুনলা বাজন নামক সঙ্গীত গেয়ে পবিত্র মাস গুনলা উদ্‌যাপন করে থাকে। গুনলা হলো নেপাল সংবৎ পঞ্জিকার দশম মাস, যা গ্রেগরীয় পঞ্জিকার আগদট মাসের সাথে সমাপতিত হয়। গুনলার দিনের অন্যতম প্রধান উৎসব বহিদ্য বোয়ায়েগুতে (बहीद्यः ब्वयेगु) পূজারীরা গুনলা বাজন অনুসরণ করে কাঠমান্ডুর ঐতিহাসিক পবিত্র দরবারে উপস্থিত হয়, যেখানে দীপঙ্কর বুদ্ধের মূর্তি এবং পৌভা প্রদর্শিত হয়।

বৌদ্ধ ধর্মীয় উৎসব সাম্যকের দিনে প্রতিটি উরায় গোত্র তাদের নিজস্ব ঐতিহ্য ও পরম্পরা অনুযায়ী নির্দিষ্টভাবে উদ্‌যাপন করে থাকে। সেদিন স্থাপিতেরা কাঠের দর্শন দণ্ড স্থাপন করে।Gellner, David N. and Quigley, Declan (1995). Contested hierarchies: a collaborative ethnography of caste among the Newars of the Kathmandu Valley, Nepal. Clarendon Press. , 9780198279600. Page 52. সাম্যক হলো নেওয়ার বৌদ্ধদের বৃহত্তম ধর্মীয় উৎসব, যখন কাঠমান্ডু দরবার চত্ত্বর এবং স্বয়ম্ভূতে দীপঙ্কর বুদ্ধের বৃহৎ চিত্র প্রদর্শিত হয়। কাঠমান্ডুতে প্রতি বারো বছরে একবার এই সাম্যক অনুষ্ঠিত হয়। Page 47.

 উল্লেখযোগ্য স্থাপিত 
স্থাপিত গোত্রভুক্ত উল্লেখযোগ্য ব্যক্তির মধ্যে রয়েছেন জোগবীর স্থাপিত (১৮৩৮-১৯২৬), যিনি নারায়ণহিতি এবং সেতু দরবার প্রাসাদ নির্মাণকারী প্রধান স্থপতি। এছাড়াও তিনি ১৯১৮ খ্রিষ্টাব্দে স্বয়ম্ভূনাথের সংস্কার কার্যের অধিক্ষক বা প্রধান প্রকৌশলী ছিলেন। ১৯৯০ এর নেপালি বিদ্রোহের শহীদ নির্গুণ স্থাপিত (১৯৬৮-১৯৯০), কাঠমান্ডুর স্মল গুড ট্রেইন নির্মাণকারী যন্ত্রকৌশলী সনু স্থাপিত, লোকহিতৈষী, ব্যবসায়ী এবং নেপালি হোটেল ব্যবসার পথিকৃৎ সনু রত্ন স্থাপিত (১৯২৮-২০১০) নেওয়ারদের স্থাপিত গোত্রভুক্ত ছিলেন।LeVine, Sarah and Gellner, David N. (2005) Rebuilding Buddhism: The Theravada Movement in Twentieth-Century Nepal. Harvard University Press. . Page 337. Retrieved 28 September 2012. Page 13. এছাড়া উদয় সমাজের প্রতিষ্ঠাতা নানি ভাই স্থাপিত (১৯৩০ - ২০১৯), কাঠমান্ডু মহানগরের নগরাধ্যক্ষ কেশব স্থাপিত, আজি'স-এর সহপ্রতিষ্ঠাতা লোরিনা স্থাপিত, প্রবীণ গায়ক ও গীতিকার মানিক রত্ন স্থাপিত গোত্রভুক্ত ছিলেন।

 তথ্যসূত্র 

বিষয়শ্রেণী:নেওয়ার
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালের সামাজিক গোত্র